b'\n_START_ARTICLE_\nKiruna\n_START_SECTION_\nIstorija\n_START_PARAGRAPH_\nKirunos pavadinimas kil\xc4\x99s nuo sami\xc5\xb3 kalbos \xc5\xbeod\xc5\xbeio Giron, kuris rei\xc5\xa1kia \xe2\x80\x9ebaltas pauk\xc5\xa1tis\xe2\x80\x9c. \xc5\xa0is pauk\xc5\xa1tis pavaizduotas ir miesto herbe kartu su alcheminiu gele\xc5\xbeies \xc5\xbeenklu. \xc5\xbdenklas simbolizuoja, kad miestas gars\xc4\x97ja kalnakasybos pramone. \xc4\x8cia i\xc5\xa1gaunama daug gele\xc5\xbeies, nes \xc5\xa1alia miesto yra dideli telkiniai gele\xc5\xbeies r\xc5\xabdos._NEWLINE_Archeologiniai radiniai rodo, kad \xc5\xa1is regionas buvo apgyvendintas ma\xc5\xbeiausiai prie\xc5\xa1 6000 met\xc5\xb3. Kirunos vietoje gyventojai \xc4\x97m\xc4\x97 kurtis apie 1900 m., o miesto teis\xc4\x97s Kirunai suteiktos 1948 m. Dauguma pastat\xc5\xb3 statyt\xc5\xb3 iki 1920 m. buvo nugriauti ir pastatyti nauji.\n_START_SECTION_\nMiesto perk\xc4\x97limas\n_START_PARAGRAPH_\nApie 18 t\xc5\xabkst. gyventoj\xc5\xb3 turint\xc4\xaf miest\xc4\x85 nutarta perkelti \xc4\xaf kit\xc4\x85 viet\xc4\x85, u\xc5\xbe trij\xc5\xb3 kilometr\xc5\xb3 \xc4\xaf rytus, d\xc4\x97l gele\xc5\xbeies r\xc5\xabdos telkinio. Jis Kirunoje eksploatuojamas po\xc5\xbeeminiu b\xc5\xabdu, tod\xc4\x97l kasant r\xc5\xabd\xc4\x85, \xc5\xbeem\xc4\x97je lieka ertm\xc4\x97s, randasi ply\xc5\xa1i\xc5\xb3, kyla gr\xc4\x97sm\xc4\x97 pastatams susmegti. Perkraustymo pabaiga suplanuota ma\xc5\xbedaug 2040-aisiais. Vertingi namai bus i\xc5\xa1ardyti, perve\xc5\xbeti ir surinkti i\xc5\xa1 naujo.'